Gong Li ( Sinanci : 巩俐; an haife ta a ranar 31 ga watan Disamban 1965) 'yar fim ce' yar asalin kasar Singafo wacce aka haifa a kasar Sin, ana daukarta a matsayin daya daga cikin kyawawan mata a China a yau. Ta yi fice a cikin uku daga cikin Kyaututtuka huɗu na Finafinan duniya mafi kayatarwa da aka yi su da yaren China. An haifi Gong Li ne a garin Shenyang, Liaoning, China, ita ce auta a jerin yara biyar din da iyayenta suka haifa. Mahaifinta farfesa ne a fannin tattalin arziki kuma mahaifiyar ta malama ce. Ta girma ne a Jinan, babban birnin Shandong . Ta kasance mai son waƙa da rawa tun tana ƙarama, kuma tana da burin zama mawaƙiya. A shekarar 1987, wani darakta mai suna Zhang Yimou ya fara zabar Gong don taka rawa a cikin wani shirin yakin nuna kin jinin Japan mai suna Red Sorghum, wanda a hukumance ya kaddamar da hadin kansu na tsawon shekaru 15 tare da daraktocin ƙarni na biyar na kasar Sin.